Kaž w dowolowym času z wašnjom, chcemy tež lětsa na tymle městnje stajnje wutoru a štwórtk wosebitu seriju wozjewjeć. W njej předstajamy wosobiny, kotrež na někajkežkuli wašnje stawizny zachowuja, zo starožitnosće zběraja a je zdźěla zjawnosći spřistupnjeja. Dźensa seriju zahajamy.
W Sernjanach je sej 54lětny Stefan Herman w tykowanym domčku na swojej ležownosći zarjadował móhłrjec mały muzej z jónkrótnymi sakralnymi hódnotami.
Stefan Herman narodźi so we Wotrowje. Wot časa dźěćatstwa zajimowaše so za starožitnosće. Hačrunjež njeměješe mać zrozumjenje „za tón stary čapor“, je sej wón hižo w tym času znosył wjele zajimawych a hódnych eksponatow. Tomu wosta tež jako wučomnik w Budyskej wagonowni swěrny runje tak kaž pozdźišo, jako dźěłaše hač do přewróta na kuble klóštra Marijineje hwězdy.
szl_Latn pol_Latn szl_Latn